1933 йылда СССР-ҙа ракета техникаһы өлкәһендә бер нисә ғилми коллектив эшләй. Эш мәнфәғәттәре берҙәм ғилми-тикшеренеү базаһын булдырыу талап итә. Белгестәрҙең тәҡдимдәре ҡабул ителә һәм ҡораллы Ҡыҙыл Армия начальнигы М. Н. Тухачевский ҙа хуплай. Һөҙөмтәлә 1933 йылдың 21 сентябрендә Мәскәүҙә Газ- динамик лабораторияла һәм реактив хәрәкәтте өйрәнеү төркөмөндә (МосГИРД") Наркомвоенмор системаһында донъяла тәүге Реактив ғилми-тикшеренеү институты (РНИИ), 1937 йылда — 3-сө ғилми-тикшеренеү институты булдырыла. Газ-динамика лабораторияһы начальнигы И. Т. Клеймёнов институт директоры итеп тәғәйенләнә, уның урынбаҫары — ГИРД башлығы С. П. Королёв, 1934 йылдың 11 ғинуарында уның урынына Г. Э. Лангемак тәғәйенләнә.